
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ЭТЕМ ПРАВИСЕМПЕ ӖҪЛЕКЕН УПОЛНОМОЧЕННӐЙ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи авӑн уйӑхӗн 15-мӗшӗнче
йышӑннӑ

1 статья
Чӑваш Республикин "Чӑваш Республикинче Этем прависемпе ӗҫлекен уполномоченнӑй ҫинчен" 2012 ҫулхи юпа уйӑхӗн 2-мӗшӗнчи 54 №-лӗ саккунне ("Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 7 №-сем; 2014, 6, 12 №-сем; 2015, 5, 12 №-сем; 2016, 2 №; 2017, 4 №; "Республика" хаҫат, 2017, раштав уйӑхӗн 27-мӗшӗ; 2019, нарӑс уйӑхӗн 15-мӗшӗ; 2020, пуш уйӑхӗн 18-мӗшӗ) ҫакӑн пек улшӑнусем кӗртес: 
1) 1 статьяна ҫакӑн пек ҫырса хурас:
"1 статья.	Чӑваш Республикинче Этем прависемпе ӗҫлекен уполномоченнӑй 
1. Чӑваш Республикинче Этем прависемпе ӗҫлекен уполномоченнӑй должноҫне (малалла – Уполномоченнӑй) Федерацин "Раҫҫей Федерацийӗнче Этем прависемпе ӗҫлекен уполномоченнӑй ҫинчен" 1997 ҫулхи нарӑс уйӑхӗн 26-мӗшӗнчи 1-ФКЗ №-лӗ конституци саккунӗпе, Федерацин "Раҫҫей Федерацийӗн субъекчӗсен патшалӑх влаҫӗн саккун кӑларакан (представительлӗ) тата ӗҫ тӑвакан органӗсене йӗркелемелли пӗтӗмӗшле принципсем ҫинчен" 1999 ҫулхи юпа уйӑхӗн 6-мӗшӗнчи 184-ФЗ №-лӗ саккунӗпе, Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" 2020 ҫулхи пуш уйӑхӗн 18-мӗшӗнчи 48-ФЗ №-лӗ саккунӗпе (малалла – Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗ) тата Чӑваш Республикин Конституцийӗпе килӗшӳллӗн Чӑваш Республикин территорийӗнче этем тата гражданин прависемпе ирӗклӗхӗсене тата саккунлӑ интересӗсене патшалӑх хӳтӗлемелли хушма гарантисене тивӗҫтерес тӗллевпе туса хураҫҫӗ.
2. Уполномоченнӑй ӗҫӗ-хӗлӗ этем тата гражданин прависемпе ирӗклӗхӗсене хӳтӗлемелли пур пек майсене хушма вӑй кӳрет тата правасемпе ирӗклӗхсене хӳтӗлессине тата тавӑрассине тивӗҫтерекен патшалӑх органӗсен компетенцине пӑрахӑҫламасть тата вӗсене ҫӗнӗрен пӑхса тухма палӑртмасть. 
3. Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗнче, ҫак Саккунра кӑтартнӑ хатӗрсемпе Уполномоченнӑй этемӗн тата гражданинӑн пӑснӑ прависемпе ирӗклӗхӗсене тавӑрма, этем тата гражданин прависемпе ирӗклӗхӗсене хӳтӗлес тӗлӗшпе Чӑваш Республикин саккунӗсене, муниципалитетӑн нормативлӑ право акчӗсене лайӑхлатма, этем тата гражданин прависемпе ирӗклӗхӗсене, вӗсене хӳтӗлемелли мелсемпе меслетсене пӑхӑнас тӗлӗшпе право пӗлӗвӗ пама, ҫавӑн пекех этем прависем енӗпе тӗнчере килӗштерсе ӗҫлессине аталантарма пулӑшать.";
2) 2 статьяра "Раҫҫей Федерацийӗн саккунӗсене," сӑмахсене кӑларса пӑрахас, "ҫавӑн пекех Чӑваш Республикин Конституцине, ҫак Саккуна" 
сӑмахсене "федерацин конституци саккунӗсене, федераци саккунӗсене, Раҫҫей Федерацийӗн ытти нормативлӑ право акчӗсене, ҫавӑн пекех Чӑваш Республикин Конституцине, ҫак Саккуна, Чӑваш Республикин ытти саккунӗсене" сӑмахсемпе улӑштарас;
3) 3 статьян 2-мӗш пунктӗнче "территори органӗсем" сӑмахсене "федерацин ӗҫ тӑвакан влаҫӗн Чӑваш Республикин территорийӗнче ӗҫлекен органӗн территори органӗсем (малалла – территори органӗсем)" сӑмахсемпе улӑштарас, "вырӑнти хӑй тытӑмлӑх органӗсем" сӑмахсем хыҫҫӑн "Чӑваш Республикинче (малалла – вырӑнти хӑй тытӑмлӑх органӗсем)" сӑмахсем хушса хурас;
4) 4 статьяра:
а) 1-мӗш пая ҫакӑн пек ҫырса хурас:
"1. Уполномоченнӑй ӗҫ-хӗлӗ тӗрӗслӗх, ҫынлӑх, саккунлӑх, уҫҫӑнлӑх, тӳрӗ кӑмӑллӑх ҫинче никӗсленсе тӑрать.";
ӑ) 2-мӗш пая ", ҫавӑн пекех никама та пӑхӑнмасть" сӑмахсем хушса хурас;
5) 5 статьяра:
а) 1-мӗш пайра ", судпа айӑпланине сирменни е пӑрахӑҫламанни пулман" сӑмахсене кӑларса пӑрахас;
ӑ) 2-мӗш пайра "Уполномоченнӑйӑн" сӑмаха "Уполномоченнӑй должноҫӗн кандидачӑн" сӑмахсемпе улӑштарас;
6) 6 статьяра:
а) 1-мӗш пайра "вӑрттӑн сасӑлавпа" сӑмахсене кӑларса пӑрахас;
ӑ) 4-мӗш пайра:
"ӑ" ҫум пунктра "пӗр уйӑх хушшинче" сӑмахсене "20 кун хушшинче" сӑмахсемпе улӑштарас;
"б" ҫум пунктра "пӗр уйӑх хушшинче" сӑмахсене "вунӑ кун хушшинче" сӑмахсемпе улӑштарас;
б) 7-мӗш пая ҫакӑн пек ҫырса хурас:
"7.  Уполномоченнӑй должноҫӗн Раҫҫей Федерацийӗнче Этем прависемпе ӗҫлекен уполномоченнӑйпа килӗштернӗ кандидатури сасӑлав ирттернӗ хыҫҫӑн кирлӗ чухлӗ сасӑ пуҫтарайман чухне Уполномоченнӑй должноҫне йышӑнма тӑратнӑ кандидатурӑсене ҫак статьяпа килӗшӳллӗн пӑхса хӑварнӑ йӗркепе тепӗр хут пӑхса тухаҫҫӗ.";
в) 8-мӗш пайӑн иккӗмӗш абзацӗнче "полномочийӗсене срокчен чарса лартнӑ кунран пуҫласа виҫӗ уйӑх хушшинче" сӑмахсене "полномочийӗсене срокчен чарса лартни ҫинчен калакан йышӑнӑва тунӑ кунран пуҫласа 60 кунран кая юлмасӑр" сӑмахсемпе улӑштарас;
7) 7 статьян 1-мӗш пайӗнче "должноҫран срокчен хӑтаракан тӗслӗхсемсӗр пуҫне" сӑмахсене "Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗн 8 статйин 1-мӗш пайӗпе пӑхса хӑварнӑ тӗслӗхсемсӗр пуҫне" сӑмахсемпе улӑштарас;
8) 91 статьян 2-мӗш пайӗн иккӗмӗш абзацне "акцисем (организацисен устав (хушӑнуллӑ) капиталӗнче хутшӑну тӳписем, пайсем)" сӑмахсем хыҫҫӑн "цифрӑллӑ финанс активӗсен, цифрӑллӑ валютӑн," сӑмахсем хушса хурас;
9) 10 статьян 11-мӗш пайне ҫакӑн пек ҫырса хурас:
"11. Уполномоченнӑй сӑлтав пур чухне хӑйӗн полномочийӗсене пурнӑҫланӑ вӑхӑтра хӑйӗн интересӗсем пулнине кура интерессен хирӗҫӗвӗ патне илсе пыракан е илсе пыма пултаракан самантсем ҫинчен Чӑваш Республикин Патшалӑх Канашӗн Председательне пӗлтерме, ҫавӑн пекех Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн требованийӗсемпе килӗшӳллӗн ҫавнашкал хирӗҫӗве пӗтерес е татса парас тӗлӗшпе мерӑсем йышӑнма тивӗҫ.
Уполномоченнӑйӑн полномочисене кирлӗ пек, тӗрӗс тата тӳрӗ кӑмӑлпа пурнӑҫлама чӑрмантаракан е чӑрмантарма пултаракан хӑйӗн интересӗ пурри патне илсе пыракан лару-тӑру Уполномоченнӑйӑн полномочисене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан хӑйӗн интересӗ пурри ҫинчен пӗлтермелли сӑлтав пулса тӑрать.
Должность тивӗҫӗсене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан хӑйӗн интересӗ пурри ҫинчен пӗлтернине ҫак Саккун ҫумне хушса ҫырнинче кӑтартнӑ форма тӑрӑх должность тивӗҫӗсене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан хӑйӗн интересӗ пурри ҫинчен пӗлтерсе хуни (малалла – пӗлтерсе хуни) евӗр параҫҫӗ.
Пӗлтерсе хунине вӑл пырса ҫитнӗ кун регистрацилемелле тата Чӑваш Республикин Патшалӑх Канашӗн тупӑшсем, пурлӑх тата пурлӑх евӗр обязательствӑсем ҫинчен калакан сведенисен чӑнлӑхне тӗрӗслес енӗпе ӗҫлекен комиссие (малалла – комисси) пӑхса тухма памалла. Пӗлтерсе хунин копине ӑна илнӗ кун регистрацилени ҫинчен паллӑ туса Уполномоченнӑя параҫҫӗ (пӗлтерсе хунине почта урлӑ илнӗ чухне – ярса параҫҫӗ).
Пӗлтерсе хунине пӑхса тухакан комисси ларӑвӗсене Чӑваш Республикин "Чӑваш Республикин Патшалӑх Канашӗ ҫинчен" 2001 ҫулхи утӑ уйӑхӗн 23-мӗшӗнчи 37 №-лӗ саккунӗн 41 статйин 2-мӗш тата 21-мӗш пункчӗсемпе пӑхса хӑварнӑ йӗркепе ирттереҫҫӗ.
Пӗлтерсе хунине комисси ӑна илнӗ кунран пуҫласа 15 ӗҫ кунӗ хушшинче пӑхса тухать. Хушма ыйтусем ярса памалла тата (е) пӗлтерсе хунине ярса памалли сӑлтавсем патне илсе ҫитернӗ лару-тӑрӑва тӗплӗнрех тишкермелле чухне пӗлтерсе хунине пӑхса тухмалли срока комисси председателӗ йышӑнӑвӗ тӑрӑх пысӑклатма пултараҫҫӗ, анчах та 30 кунран ытла мар. 
Комисси ларӑвне Уполномоченнӑя чӗнсе ирттереҫҫӗ. Енчен те пӗлтерсе хунинче Уполномоченнӑй комисси ларӑвне хутшӑнма май тупайманни ҫинчен каланӑ пулсан, комисси ларӑвне унсӑрах ирттереҫҫӗ.
Комисси ларӑвӗнче комисси председателӗ палӑртнӑ йӗркепе Уполномоченнӑй ӑнлантарса панине итлеҫҫӗ, ҫавӑн пекех должность тивӗҫӗсене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан хӑйӗн интересӗ пуррине ҫирӗплетекен материалсене, енчен те Уполномоченнӑй вӗсене тӑратнӑ пулсан, пӑхса тухаҫҫӗ. Комисси ларӑвӗнче комисси членӗсем, Уполномоченнӑй ыйтнӑ тӑрӑх, ытти ҫынсене итлеме, вӗсем тӑратнӑ материалсене пӑхса тухма пултараҫҫӗ.
Пӗлтерсе хунине пӑхса тухнӑ хыҫҫӑн комисси ҫак йышӑнусенчен пӗрне тӑвать:
1) Уполномоченнӑйӑн полномочисене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан интерес ҫукки ҫинчен;
2) Уполномоченнӑйӑн полномочисене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан интерес пурри ҫинчен. Кун пек чухне комисси Уполномоченнӑя интерессен хирӗҫӗвне пӗтерес е татса парас тӗлӗшпе мерӑсем йышӑнма сӗнет;
3) интерессен хирӗҫӗвне татса памалли ҫинчен калакан требованисене Уполномоченнӑй пӑхӑнманни ҫинчен.
Комисси протоколӗн копине Уполномоченнӑя тата Чӑваш Республикин Патшалӑх Канашӗн Председательне комисси ларӑвӗ пулнӑ кунран виҫӗ ӗҫ кунӗнчен кая юлмасӑр ярса параҫҫӗ.";
10) 11 статьяра:
а) 1-мӗш пайра "Федерацин "Раҫҫей Федерацийӗн субъекчӗсен патшалӑх влаҫӗн саккун кӑларакан (представительлӗ) тата ӗҫ тӑвакан органӗсене йӗркелемелли пӗтӗмӗшле принципсем ҫинчен" 1999 ҫулхи юпа уйӑхӗн 6-мӗшӗнчи 184-ФЗ №-лӗ саккунӗн 161 статйипе" сӑмахсене "Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗн 8 статйипе" сӑмахсемпе улӑштарас;
ӑ) 11-мӗш пая ҫакӑн пек ҫырса хурас:
"11. Уполномоченнӑй полномочийӗсем Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗн 8 статйин 3-мӗш пайӗпе пӑхса хӑварнӑ сӑлтавсем тӑрӑх срокчен вӗҫленни ҫинчен калакан йышӑнӑва Чӑваш Республикин Патшалӑх Канашӗ Раҫҫей Федерацийӗнче Этем прависемпе ӗҫлекен уполномоченнӑйпа консультацисем ирттернӗ хыҫҫӑн тӑвать.";
б) 2-мӗш пайӑн пӗрремӗш абзацӗнче "вӑрттӑн сасӑлавпа" сӑмахсене кӑларса пӑрахас;
11) 3 сыпӑка ҫакӑн пек ҫырса хурас:
"3 сыпӑк.	Уполномоченнӑй компетенцийӗ тата унӑн ӗҫ-хӗл гарантийӗсем 

12 статья. Уполномоченнӑй компетенцийӗ
1. Уполномоченнӑй Раҫҫей Федерацийӗн саккунӗсемпе, ҫак Саккунпа тата Чӑваш Республикин ытти нормативлӑ право акчӗсемпе палӑртнӑ компетенцисен шайӗнче ӗҫлет тата унӑн патшалӑхӑн ытти органӗсен, вырӑнти хӑй тытӑмлӑх органӗсен тата вӗсен должноҫри ҫыннисен компетенцине кӗрекен йышӑнусене тума право ҫук. 
2. Этем тата гражданин прависемпе ирӗклӗхӗсене хӳтӗлес ӗҫе туса пырас тӗллевпе Уполномоченнӑй хӑйӗн компетенцийӗпе килӗшӳллӗн ҫак ӗҫсене тума пулӑшать: 
этемӗн тата гражданинӑн пӑснӑ прависемпе ирӗклӗхӗсене тавӑрма;
этем тата гражданин прависемпе ирӗклӗхӗсене хӳтӗлес пайра нормативлӑ право акчӗсене лайӑхлатма; 
этем тата гражданин прависемпе ирӗклӗхӗсем, вӗсене хӳтӗлемелли майсемпе меслетсем енӗпе право пӗлӗвӗ пама; 
этем тата гражданин прависемпе ирӗклӗхӗсене тивӗҫтерес тата хӳтӗлес енӗпе патшалӑх органӗсене, вырӑнти хӑй тытӑмлӑх органӗсене, обществӑлла пӗрлешӳсене тата организацисене пӗр-пӗринпе ҫыхӑнса ӗҫлеме; 
этем прависене хӳтӗлес енӗпе регионсем хушшинче тата тӗнчере ҫыхӑнса ӗҫлессине аталантарма.
3. Уполномоченнӑйӑн этем тата гражданин прависемпе ирӗклӗхӗсене тата тивӗҫӗсене пырса тивекен нормативлӑ право акчӗсене, патшалӑх вӑрттӑнлӑхӗ пулса тӑракан сведенисемлӗ е вӑрттӑнлӑхра тытмалли сведенисемлӗ нормативлӑ право акчӗсемсӗр е вӗсен уйрӑм положенийӗсемсӗр пуҫне, официаллӑ йӗркепе пичетлесе кӑлармалла. Уполномоченнӑйӑн нормативлӑ право акчӗн тулли текстне Уполномоченнӑйӑн "Интернет" информаципе телекоммуникаци сетӗнчи официаллӑ сайтне вырнаҫтарнине (пичетленине) ӑна официаллӑ йӗркепе пичетлесе кӑларни тесе шутлаҫҫӗ.

13 статья.	Уполномоченнӑй жалобӑсене тата ытти ыйтусене пӑхса тухма йышӑнас ӗҫ 
1. Раҫҫей Федерацийӗн гражданинӗ, ют ҫӗршыв гражданинӗ е гражданлӑхсӑр ҫын (малалла – заявлени паракан) Уполномоченнӑй патне ҫырса, электронлӑ документ евӗр, ҫавӑн пекех йышӑнура сӑмахпа каласа жалобӑпа, сӗнӳпе е заявленипе тухма пултарать. 
2. Заявлени паракансен ыйтӑвӗсене Уполномоченнӑй пӑхса тухнӑ чухне Раҫҫей Федерацийӗн субъектӗнче Этем прависемпе ӗҫлекен уполномоченнӑйӑн жалобӑсене пӑхса тухма йышӑнмалли тата пӑхса тухмалли уйрӑмлӑхсене (вӗсене Федерацин "Раҫҫей Федерацийӗн субъекчӗсенче этем прависемпе ӗҫлекен уполномоченнӑйсем ҫинчен" саккунӗпе ҫирӗплетнӗ), ҫав шутра жалобӑсене пӑхса тухмалли сроксене шута илсе, Федерацин "Раҫҫей Федерацийӗнче граждансен ыйтӑвӗсене пӑхса тухмалли йӗрке ҫинчен" 2006 ҫулхи ҫу уйӑхӗн 2-мӗшӗнчи 59-ФЗ №-лӗ саккунӗпе палӑртнӑ йӗркепе усӑ кураҫҫӗ.
3. Ыйтӑва, заявление е граждансен прависемпе ирӗклӗхӗсене пӑснине пырса тивекен ытти информацие илнӗ хыҫҫӑн Уполномоченнӑй ҫакӑн пек тума пултарать:
1) ыйтӑва тӗп шухӑшран пӑрӑнмасӑр пӑхса тухма;
2) заявлени паракана вӑл хӑйӗн прависемпе ирӗклӗхӗсене хӳтӗлес енӗпе усӑ курма пултаракан майсем ҫинчен ӑнлантарса пама;
3) ыйтӑва татса парасси вӗсен компетенцине кӗрекен патшалӑх органне, вырӑнти хӑй тытӑмлӑх органне е должноҫри ҫын патне ярса пама.
4. Ирӗксӗр тытса усрамалли вырӑнсене хупнӑ ҫынсем Уполномоченнӑй патне ҫырнӑ жалобӑсене тата ытти ыйтусене ирӗксӗр тытса усрамалли вырӑнсен администрацийӗсем Раҫҫей Федерацийӗн саккунӗсемпе килӗшӳллӗн тӗрӗслеме, цензура витӗр кӑларма тивӗҫлӗ мар, 24 сехет хушшинче вӗсене Уполномоченнӑя ярса памалла.
5. Уполномоченнӑй патне ҫырнӑ жалоба (малалла – жалоба) тесе территори органӗсен, Чӑваш Республикин патшалӑх органӗсен (Чӑваш Республикин Патшалӑх Канашӗсӗр пуҫне), вырӑнти хӑй тытӑмлӑх органӗсен, муниципаллӑ ытти органсен (малалла – муниципаллӑ органсем), патшалӑхӑн уйрӑм полномочийӗсене е ытти уҫӑ полномочисене панӑ ытти организацисен (малалла – организацисем) йышӑнӑвӗсене тата ӗҫӗсене (ӗҫлеменнине) пула, заявлени паракан шучӗпе, пӑснӑ правасемпе ирӗклӗхсене хӳтӗлеме тата тавӑрма ыйтнине ӑнланмалла, енчен те заявлени паракан ҫавнашкал йышӑнусене е ӗҫсене (ӗҫлеменнине) хирӗҫ суда е тата административлӑ йӗркепе жалоба панӑ, анчах та вӑл хӑйӗн жалоби тӑрӑх тунӑ йышӑнупа килӗшмест пулсан.
6. Жалобӑра заявлени параканӑн хушамачӗ, ячӗ, ашшӗ ячӗ (пур пулсан), почта тата (е) электронлӑ адрес, заявлени параканӑн шучӗпе унӑн прависемпе ирӗклӗхӗсене пӑснӑ территори органӗсен, Чӑваш Республикин патшалӑх органӗсен, муниципаллӑ органсен, организацисен йышӑнӑвӗсем 
е ӗҫӗсем (ӗҫлеменни) ҫинчен ӑнлантарни пулмалла. Жалоба ҫумне жалобӑна уҫӑмлатса ӑнлантаракан материалсем, йышӑнусене е ӗҫсене (ӗҫлеменнине) суд е административлӑ йӗркепе жалоба панисемпе ҫыхӑннӑ документсен копийӗсене хумалла. Жалобӑна Уполномоченнӑя заявлени параканӑн прависемпе ирӗклӗхӗсене пӑснӑ кунран пуҫласа е заявлени паракан вӗсене пӑсни ҫинчен пӗлнӗ кунран пуҫласа пӗр ҫулталӑкран кая юлмасӑр памалла.
7. Уполномоченнӑй жалобӑна илсен:
1) жалоба ҫак статьян 5-мӗш тата 6-мӗш пайӗсемпе пӑхса хӑварнӑ требованисемпе килӗшсе тӑрать пулсан, ӑна пӑхса тухма йышӑнать, ҫакӑн ҫинчен заявлени паракана пӗлтерет;
2) жалоба ҫак статьян 5-мӗш тата 6-мӗш пайӗсемпе пӑхса хӑварнӑ требованисемпе килӗшсе тӑмасть пулсан, жалобӑна пӑхса тухмасӑр хӑварать, кун пек чухне жалобӑна мӗншӗн пӑхса тухманнине ӑнлантарса памалла.
8. Жалобӑна регистрациленӗ кунран пуҫласа 15 кун хушшинче Уполномоченнӑй жалобӑна пӑхса тухма йышӑнать е ӑна пӑхса тухмасӑр хӑварать те ҫакӑн ҫинчен заявлени паракана пӗлтерет.
9. Енчен те Уполномоченнӑй патне жалоба ҫырнӑ ҫын Раҫҫей Федерацийӗнче Этем прависемпе ӗҫлекен уполномоченнӑй патне пӗр вӑхӑтрах жалоба ҫырнӑ пулсан, Раҫҫей Федерацийӗнче Этем прависемпе ӗҫлекен уполномоченнӑй ыйтнӑ тӑрӑх жалобӑна тата унпа пӗрле ытти материалсене Раҫҫей Федерацийӗнче Этем прависемпе ӗҫлекен уполномоченнӑя пӑхса тухма параҫҫӗ. 
14 статья.	Уполномоченнӑй жалобӑсене пӑхса тухасси 
1. Жалобӑна пӑхса тухма йышӑнни ҫинчен Уполномоченнӑй территори органӗсене, Чӑваш Республикин патшалӑх органӗсене, муниципаллӑ органсене, организацисене (вӗсен йышӑнӑвӗсем тата ӗҫӗсем (ӗҫлеменни) пирки жалоба панӑ) пӗлтерет, ҫавӑн пекех ҫав органсемпе организацисенчен пырса ҫитнӗ жалобӑра палӑртнӑ ыйтусем тӗлӗшпе информаци ыйтса илме тата вӗсене хӑйсен позицине пӗтӗмӗшле уҫса пама ыйтма пултарать.
2. Жалобӑра ҫырса кӑтартнӑ самантсене тӗрӗслемелле чухне Уполномоченнӑй ҫапла тума пултарать:
1) хӑй тӗллӗн е компетентлӑ территори органӗсемпе, Чӑваш Республикин патшалӑх органӗсемпе, вӗсен должноҫри ҫыннисемпе тата патшалӑх служащийӗсемпе пӗрле жалобӑра ҫырса кӑтартнӑ самантсем ҫинчен информаци пуҫтарма, вӗсене тӗрӗслеме тата тишкерме;
2) территори органӗсене, Чӑваш Республикин патшалӑх органӗсене, муниципаллӑ органсене, организацисене кӗрсе ҫӳреме;
3) ирӗксӗр тытса усрамалли вырӑнсене кӗрсе ҫӳремелли йӗркене палӑртакан нормативлӑ право акчӗсемпе килӗшӳллӗн Чӑваш Республикин территорийӗнче вырнаҫнӑ ирӗксӗр тытса усрамалли вырӑнсене пӗр чӑрмавсӑр кӗрсе ҫӳреме;
4) Чӑваш Республикин патшалӑх органӗсен коллегиллӗ органӗсен ларӑвӗсене хутшӑнма;
5) территори органӗсенчен, Чӑваш Республикин патшалӑх органӗсенчен, муниципаллӑ органсенчен, организацисенчен жалоба пӑхса тухма кирлӗ сведенисене, документсене тата материалсене, ҫавӑн пекех вӗсен должноҫри ҫыннисенчен тивӗҫлӗ ӑнлантарса панисене ыйтса илме;
6) йышӑнӑвӗ саккунлӑ йӗркепе вӑя кӗнӗ гражданла е административлӑ ӗҫ материалӗсемпе паллашас тӗллевпе суда ыйтупа тухма;
7) экспертсене явӑҫтарма;
8) Федерацин "Раҫҫей Федерацийӗнчи обществӑлла тӗрӗслев никӗсӗсем ҫинчен" 2014 ҫулхи утӑ уйӑхӗн 21-мӗшӗнчи 212-ФЗ №-лӗ саккунӗпе килӗшӳллӗн обществӑлла экспертиза тата обществӑлла тӗрӗслев туса ирттерес тӗлӗшпе пуҫару тума;
9) федераци саккунӗсемпе тата Чӑваш Республикин саккунӗсемпе пӑхса хӑварнӑ ытти правасемпе усӑ курма.
3. Енчен те жалобӑна, уйрӑммӑн илсен территори органӗсен йышӑнӑвӗсем е ӗҫӗсем (ӗҫлеменни) пирки ҫырнӑ жалобӑна пӑхса тухнӑ чухне Уполномоченнӑй Чӑваш Республикин территорийӗнче этем тата гражданин прависемпе ирӗклӗхӗсене пӑснисене пӗтерес енӗпе пӗтӗмӗшле анлӑ мерӑсем йышӑнмаллине тупса палӑртсан, Уполномоченнӑй Раҫҫей Федерацийӗнче Этем прависемпе ӗҫлекен уполномоченнӑйран пулӑшу ыйтма тата унӑн компетенцине кӗрекен мерӑсем йышӑнма кирли ҫинчен ыйтма пултарать. 
4. Енчен те жалобӑна пӑхса тухнӑ чухне уголовлӑ ӗҫ паллисем е административлӑ правӑсене пӑснӑ паллӑсем тупӑнсан, Уполномоченнӑй ҫав материалсене уголовлӑ ӗҫ е административлӑ правӑна пӑсни ҫинчен калакан ӗҫ пуҫарасси ҫинчен йышӑну тума тивӗҫлӗ патшалӑх органӗсене тӑратать.
5. Уполномоченнӑй жалобӑна пӑхса тухнӑ чухне заявлени параканӑн тата ытти ҫынсен харпӑр хӑйсен пурнӑҫӗ ҫинчен калакан сведенисене пӗлнӗ чухне асӑннӑ ҫынсем ҫырса ирӗк памасӑр ҫав сведенисене урӑх никама та пӗлтерме пултараймасть. 
6. Жалобӑна пӑхса тухнӑ хыҫҫӑнхи результатсем ҫинчен калакан информацие Уполномоченнӑй жалобӑра ҫырса кӑтартнӑ самантсене тӗрӗслесе пӗтернӗ кунран пуҫласа вунӑ кунран кая юлмасӑр заявлени паракана пӗлтерме тивӗҫлӗ.

15 статья.	Уполномоченнӑйӑн этем тата гражданин прависемпе ирӗклӗхӗсене хӳтӗлес тата тавӑрас енӗпе мерӑсем йышӑнмалли прависем 
1. Жалобӑна пӑхса тухнӑ хыҫҫӑнхи результатсем тӑрӑх Уполномоченнӑй ҫапла тума пултарать: 
1) территори органӗ, Чӑваш Республикин патшалӑх органӗ, муниципаллӑ орган, организаци, должноҫри ҫын йышӑнӑвӗсенче е ӗҫӗсенче (ӗҫлеменнинче) этем тата гражданин прависемпе ирӗклӗхӗсене пӑснине тупса палӑртнӑ чухне ҫав правасемпе ирӗклӗхсене тавӑрма кирлӗ мерӑсем тӗлӗшпе ҫырса сӗнӳсем пама. Уполномоченнӑй сӗнӗвӗсене илнӗ территори органӗн, Чӑваш Республикин патшалӑх органӗн, муниципаллӑ органӑн, организацин, должноҫри ҫыннӑн сӗнӳсене Раҫҫей Федерацийӗн саккунӗсемпе килӗшӳллӗн 30 кун хушшинче пӑхса тухмалла та Уполномоченнӑя йышӑннӑ мерӑсем ҫинчен ҫырса пӗлтермелле;
2) территори органӗн, Чӑваш Республикин патшалӑх органӗн, муниципаллӑ органӑн, организацин, должноҫри ҫыннӑн, патшалӑх е муниципалитет служащийӗн йышӑнӑвӗсене тата ӗҫӗсене (ӗҫлеменнине) пула этем тата гражданин (ҫав шутра уйрӑммӑн палӑртса картман ҫынсен) прависемпе ирӗклӗхӗсене пӑснӑ чухне вӗсене хӳтӗлес тӗллевпе суда административлӑ тавӑҫ заявленийӗсем тӑратма, ҫавӑн пекех Раҫҫей Федерацийӗн саккунӗсемпе килӗшӳллӗн хӑй е хӑйӗн представителӗ урлӑ этем тата гражданин прависемпе ирӗклӗхӗсене хӳтӗлес ӗҫе хутшӑнма;
[bookmark: _GoBack]3) патшалӑхӑн е муниципалитетӑн тивӗҫлӗ компетентлӑ органӗсене патшалӑх органӗн, муниципаллӑ органӑн, организацин должноҫри ҫыннин йышӑнӑвӗсене тата ӗҫӗсене (ӗҫлеменнине) пула этем тата гражданин прависемпе ирӗклӗхӗсене пӑснине тупса палӑртнӑ чухне вӗсен тӗлӗшпе дисциплинарлӑ явап тыттарас ӗҫе пуҫлани ҫинчен тата (е) уголовлӑ ӗҫ пуҫлани ҫинчен ыйту пӑхса тухма, ҫавӑн пекех организаци тата (е) должноҫри ҫын йышӑнӑвӗсене, ӗҫне (ӗҫлеменнине) пула этем тата гражданин прависемпе ирӗклӗхӗсене пӑснине тупса палӑртнӑ чухне вӗсен тӗлӗшпе административлӑ правӑна пӑсни ҫинчен ӗҫ пуҫарасси ҫинчен ыйтупа тухма;
4) Раҫҫей Федерацийӗн уголовлӑ процесс саккунӗсемпе пӑхса хӑварнӑ тӗслӗхсенче прокурора саккунлӑ майпа вӑя кӗнӗ суд приговорне тепӗр хут пӑхса тухма панӑ правӑпа усӑ курас тӗллевпе тивӗҫлӗ суда саккунлӑ майпа вӑя кӗнӗ суд приговорне тӗрӗслесси ҫинчен ыйтса ҫырнине прокуратурӑна тӑратма.
2. Этем тата гражданин прависемпе ирӗклӗхӗсене массӑллӑ е тӳрккес пӑсни ҫинчен калакан инфомаци пур чухне е тата обществӑшӑн уйрӑмах пысӑк пӗлтерӗшлӗ тӗслӗхсенче е право хӳтӗлевӗн хатӗрӗсемпе хӑйсем тӗллӗн усӑ курма пултарайман ҫынсене хӳтӗлессипе ҫыхӑннӑ тӗслӗхсенче Уполномоченнӑй ҫав самантсене тӗрӗслес ӗҫе пуҫарма тата хӑйӗн компетенцийӗн шайӗнче тивӗҫлӗ мерӑсем йышӑнма пултарать, ҫавӑн пекех Чӑваш Республикин Патшалӑх Канашӗн черетлӗ ларӑвӗнче докладпа тухса калаҫма пултарать.
3. Этем тата гражданин прависемпе ирӗклӗхӗсене пӑсни ҫинчен калакан информацие пӑхса тухса тишкернӗ, жалобӑсене пӑхса тухнин итогӗсене пӗтӗмлетнӗ хыҫҫӑн Уполномоченнӑй ҫапла тума пултарать:
1) Раҫҫей Федерацийӗн саккунӗсемпе килӗшӳллӗн обществӑлла тӗрӗслевсемпе обществӑлла экспертизӑсем тӑвас ӗҫе пуҫарма;
2) Чӑваш Республикин Патшалӑх Канашне этем тата гражданин прависемпе ирӗклӗхӗсене пӑснӑ фактсем тӑрӑх итлевсем ирттересси ҫинчен сӗнӳпе тухма, ҫавӑн пекех хӑй е тата хӑйӗн представителӗ урлӑ ҫав ларусен ӗҫне хутшӑнма.

16 статья.	Уполномоченнӑй патшалӑх органӗсемпе, муниципаллӑ органсемпе, этем тата гражданин прависемпе ирӗклӗхӗсене хӳтӗлес енӗпе ӗҫлекен обществӑлла пӗрлешӳсемпе тата организацисемпе хутшӑнса ӗҫлесси 
1. Уполномоченнӑй хӑйӗн полномочийӗсене пурнӑҫлас тӗллевпе территори органӗсемпе, Чӑваш Республикин патшалӑх органӗсемпе, муниципаллӑ органсемпе, этем тата гражданин прависемпе ирӗклӗхӗсене хӳтӗлес енӗпе ӗҫлекен обществӑлла пӗрлешӳсемпе тата организацисемпе хутшӑнса ӗҫлет.
2. Чӑваш Республикинче йӗркеленӗ обществӑлла сӑнав комиссийӗ вӑйпа тытса усрамалли вырӑнсенче этем прависене тивӗҫтерес тӗлӗшпе обществӑлла тӗрӗслев тунин пӗтӗмлетӗвӗсем тӑрӑх хатӗрленӗ материалсене Уполномоченнӑя ҫулсерен календарлӑ ҫул вӗҫленнӗ хыҫҫӑн 30 кунран кая юлмасӑр ярса парать.
3. Уполномоченнӑйӑн хӑйсен ӗҫне обществӑлла майпа туса пыракан пулӑшуҫӑсем пулма пултараҫҫӗ.
Пулӑшуҫӑсем ҫинчен калакан положение Уполномоченнӑй ҫирӗплетет.
Уполномоченнӑй пулӑшуҫӑна унӑн статусне палӑртакан, тивӗҫлӗ йӗркепе ҫирӗплетнӗ удостоверени парать, ӑна пулӑшуҫӑ хӑйӗн ӗҫне вӗҫленӗ хыҫҫӑн каялла тавӑрса пама тивӗҫлӗ. Удостоверени тӗслӗхне тата ӑна ҫырса кӑтартнине Уполномоченнӑй ҫирӗплетет. 
4. Уполномоченнӑй Чӑваш Республикин территорийӗнче обществӑлла йышӑну пӳлӗмӗсем уҫма пултарать.

17 статья.	Уполномоченнӑй этем тата гражданин прависемпе ирӗклӗхӗсене хӳтӗлес ӗҫпе ҫыхӑннӑ нормативлӑ право акчӗсене лайӑхлатас ӗҫе хутшӑнасси 
Чӑваш Республикин нормативлӑ право акчӗсенче, муниципалитетӑн нормативлӑ право акчӗсенче Уполномоченнӑй шучӗпе этем тата гражданин прависемпе ирӗклӗхӗсене пӑсма май паракан ҫитменлӗхсем е кӑлтӑксем тупса палӑртнӑ чухне Уполномоченнӑй Чӑваш Республикин патшалӑх органӗсене, муниципаллӑ органсене этем тата гражданин прависемпе ирӗклӗхӗсене пырса тивекен Чӑваш Республикин саккунӗсене, Чӑваш Республикин ытти нормативлӑ право акчӗсене, муниципалитетӑн нормативлӑ право акчӗсене лайӑхлатас енӗпе сӗнӳсем пама пултарать.

18 статья.	Уполномоченнӑй этем прависене хӳтӗлес енӗпе регионсем хушшинче тата пӗтӗм тӗнчере хутшӑнса ӗҫлессине аталантарас тата право пӗлӗвӗ парас ӗҫе хутшӑнасси 
1. Уполномоченнӑй этем прависене хӳтӗлес енӗпе регионсем хушшинче хутшӑнса ӗҫлеме пултарать.
2. Уполномоченнӑй этем прависене хӳтӗлес енӗпе пӗтӗм тӗнчере хутшӑнса ӗҫлессине пулӑшса пырать. 
3. Этем тата гражданин прависемпе ирӗклӗхӗсене хӳтӗлес, вӗсене хӳтӗлемелли формӑсемпе меслетсем тӗлӗшпе право пӗлӗвӗ парас тӗллевпе Уполномоченнӑй ҫапла тума пултарать:
1) учредителӗсем Чӑваш Республикин патшалӑх влаҫӗн органӗсем тата вырӑнти хӑй тытӑмлӑх органӗсем шутланакан массӑллӑ информаци хатӗрӗсенче этем тата гражданин прависемпе ирӗклӗхӗсем, вӗсене хӳтӗлемелли формӑсемпе меслетсем ҫинчен информаци сарма;
2) тӑкаксен ҫирӗплетнӗ сметин шайӗнче этем тата гражданин прависемпе ирӗклӗхӗсем ҫинчен куллен тухакан официаллӑ кӑларӑм тата ытти кӑларӑмсем кӑларма;
3) этем тата гражданин прависемпе ирӗклӗхӗсене хӳтӗлес ыйтусем енӗпе наукӑпа практика конференцийӗсем, "ҫавра сӗтелсем", конкурссем, семинарсем, канашлусем тата ытти уҫӑ мероприятисем йӗркелесе ирттерме;
4) Чӑваш Республикин патшалӑх вӗренӳ организацийӗсен тата муниципаллӑ вӗренӳ организацийӗсен тӗп тата хушма вӗренӳ программисене лайӑхлатас енӗпе сӗнӳсем пама;
5) право пӗлӗвӗн ытти формисемпе тата меслечӗсемпе усӑ курма.

19 статья. Уполномоченнӑй доклачӗ
1. Календарлӑ ҫул вӗҫленнӗ хыҫҫӑн виҫӗ уйӑхран кая юлмасӑр Уполномоченнӑй хӑйӗн ӗҫӗ-хӗлӗ ҫинчен калакан ҫулленхи доклада Чӑваш Республикин Патшалӑх Канашне, Чӑваш Республикин Пуҫлӑхне, Раҫҫей Федерацийӗнче Этем прависемпе ӗҫлекен уполномоченнӑя, Чӑваш Республикин Аслӑ Сучӗн Председательне, Чӑваш Республикин прокурорне тата Чӑваш Республикин Общество палатине ярса парать. 
2. Уполномоченнӑйӑн ҫулленхи докладне Чӑваш Республикин Патшалӑх Канашӗн ларӑвӗнче итлеҫҫӗ, Уполномоченнӑй докладпа хӑй тухса калаҫать.
3. Этем тата гражданин прависемпе ирӗклӗхӗсене пӑснипе ҫыхӑннӑ уйрӑм ыйтусемпе Уполномоченнӑй Чӑваш Республикин Патшалӑх Канашне, ытти органсемпе организацисене докладсем ярса пама пултарать.
4. Уполномоченнӑйӑн ҫулленхи докладне, этем тата гражданин прависемпе ирӗклӗхӗсене пӑснипе ҫыхӑннӑ уйрӑм ыйтусемпе Уполномоченнӑй хатӗрленӗ докладсене Уполномоченнӑйӑн "Интернет" информаципе телекоммуникаци сетӗнчи официаллӑ сайтне вырнаҫтараҫҫӗ.

20 статья. Уполномоченнӑй ӗҫ-хӗлӗн гарантийӗсем
1. Раҫҫей Федерацийӗн саккунӗсемпе килӗшӳллӗн территори органӗсем, Чӑваш Республикин патшалӑх органӗсем, муниципаллӑ органсем, организацисем, вӗсен должноҫри ҫыннисем, патшалӑх тата муниципалитет служащийӗсем, ҫав органсемпе организацисенче ӗҫлекенсем:
1) Уполномоченнӑя унӑн полномочийӗсене пурнӑҫлама пулӑшаҫҫӗ;
2) Уполномоченнӑй ыйтнӑ кунран пуҫласа 15 кунран кая юлмасӑр, енчен те ыйтнинче хӑйӗнче урӑх срок палӑртман пулсан, Уполномоченнӑя хӑйӗн полномочийӗсене пурнӑҫлама кирлӗ сведенисене, документсене, материалсене тата ытти информацие ярса параҫҫӗ.
2. Раҫҫей Федерацийӗн саккунӗсемпе килӗшӳллӗн Уполномоченнӑй хӑйӗн ӗҫ-хӗлне пырса тивекен ыйтусемпе территори органӗсен, Чӑваш Республикин патшалӑх органӗсен, муниципаллӑ органсен, организацисен ертӳҫисем тата должноҫри ытти ҫынсем, ҫавӑн пекех вӑйпа тытса усракан вырӑнсен администрацийӗсен ӑна пӗр тӑхтамасӑр йышӑнмалли правӑпа усӑ курать. 
3. Уполномоченнӑя патшалӑх, коммерци вӑрттӑнлӑхӗ е тата саккун сыхлакан ытти вӑрттӑнлӑх шутланакан информаципе Раҫҫей Федерацийӗн саккунӗсемпе килӗшӳллӗн тивӗҫтереҫҫӗ. 
4. Уполномоченнӑй, федераци саккунӗсемпе пӑхса хӑварнӑ тӗслӗхсемсӗр пуҫне, пӑхса тухнӑ е пӑхса тухма пуҫланӑ жалобӑсем пирки ӑнлантарса пама, ҫавӑн пекех паллашас тӗллевпе материалсем тата ытти информаци пама тивӗҫ мар. 
5. Уполномоченнӑй хӑйӗн должность тивӗҫӗсене пурнӑҫланӑ чухне хӑйне паллӑ пулса тӑнӑ самантсем пирки гражданла е административлӑ ӗҫ тӑрӑх, правӑна административлӑ майпа пӑсни ҫинчен калакан ӗҫ е уголовлӑ ӗҫ тӑрӑх свидетель пулса кӑтартусем парассинчен пӑрӑнма пултарать. 
6. Уполномоченнӑйӑн ӗҫшӗн тӳлессипе, медицина, социаллӑ тата ытти енлӗ тивӗҫтерӳпе тата пулӑшу парассипе ҫыхӑннӑ пурлӑх тӗлӗшӗнчи никама пӑхӑнманлӑх гарантийӗсене Чӑваш Республикин саккунӗсемпе тата ытти нормативлӑ право акчӗсемпе Чӑваш Республикин патшалӑх должноҫӗсене йышӑнакан ҫынсем валли пӑхса хӑварнӑ тивӗҫлӗ гарантисемпе усӑ курнӑ шайра палӑртаҫҫӗ. 
7. Уполномоченнӑя календарлӑ 45 кун тӑршшӗ ҫулленхи тӳлевлӗ отпуск параҫҫӗ.
8. Уполномоченнӑй тӑвакан йышӑну ҫине витӗм кӳрес тӗллевпе унӑн саккунлӑ ӗҫ-хӗлне хутшӑннӑшӑн, должноҫри ҫынсем Раҫҫей Федерацийӗн саккунӗсемпе, Чӑваш Республикин саккунӗсемпе палӑртнӑ требованисемпе тивӗҫсене пурнӑҫламаншӑн е Уполномоченнӑя ытти майпа саккунлӑ ӗҫлеме чӑрмантарнӑшӑн Раҫҫей Федерацийӗн саккунӗсемпе, Чӑваш Республикин саккунӗсемпе палӑртнӑ явапа тыттараҫҫӗ.";
12) 23 статья хӑйӗн вӑйне ҫухатнӑ тесе йышӑнас;
13) 24 статьяна ҫакӑн пек ҫырса хурас:
"24 статья.	Уполномоченнӑй ҫумӗнчи консультаци (экспертсен) канашӗ
1. Консультаци пулӑшӑвӗ парас тӗллевпе Уполномоченнӑй ҫумӗнче хӑйӗн ӗҫне обществӑлла майпа туса пыракан консультаци (экспертсен) канашне туса хума пултараҫҫӗ.
2. Уполномоченнӑй ҫумӗнчи консультаци (экспертсен) канашӗ этем тата гражданин прависемпе ирӗклӗхӗсем тӗлӗшпе пӗлӳ илнӗ тата (е) вӗсене хӳтӗлеме опыт пухнӑ специалистсенчен тӑрать.
3. Уполномоченнӑй ҫумӗнчи консультаци (экспертсен) канашӗ ҫинчен калакан положение Уполномоченнӑй ҫирӗплетет.";
14) 26 статья хӑйӗн вӑйне ҫухатнӑ тесе йышӑнас;
15) ҫакӑн пек ҫырса хушса ҫырни хушса хурас:
"Чӑваш Республикин
"Чӑваш Республикинче Этем прависемпе ӗҫлекен уполномоченнӑй ҫинчен" саккунӗ ҫумне хушса ҫырни

Чӑваш Республикин Патшалӑх Канашӗн Председательне 
__________________________________ (хушамачӗ, ячӗ, ашшӗ ячӗ)
Чӑваш Республикинче Этем прависемпе ӗҫлекен уполномоченнӑй 
__________________________________ (хушамачӗ, ячӗ, ашшӗ ячӗ)


Чӑваш Республикинче Этем прависемпе ӗҫлекен уполномоченнӑй 
полномочийӗсене пурнӑҫланӑ чухне интерессен хирӗҫӗвӗ патне илсе 
пыракан е илсе пыма пултаракан хӑйӗн интересӗ
пурри ҫинчен пӗлтерни


Чӑваш Республикинче Этем прависемпе ӗҫлекен уполномоченнӑй полномочийӗсене пурнӑҫланӑ чухне интерессен хирӗҫӗвӗ патне илсе пыракан е илсе пыма пултаракан ман хамӑн интерес пурри ҫинчен пӗлтеретӗп (кирлине аялтан туртса паллӑ тумалла).
Ман хамӑн интерес пурри патне илсе пыракан самантсем: ________________________________________________________________ 
________________________________________________________________.
Ман хамӑн интерес пурри Чӑваш Республикинче Этем прависемпе ӗҫлекен уполномоченнӑйӑн ҫак полномочийӗсене пурнӑҫлас ӗҫпе ҫыхӑннӑ е ҫыхӑнма пултарать: _____________________________________________
________________________________________________________________.
Интерессен хирӗҫӗвне пӗтерес е татса парас тӗллевпе сӗнекен мерӑсем: ____________________________________________________________
________________________________________________________________.
Чӑваш Республикин Патшалӑх Канашӗн тупӑш, пурлӑх тата пурлӑх евӗр обязательствӑсен чӑнлӑхне тӗрӗслес енӗпе ӗҫлекен комиссийӗн ларӑвӗнче хам пулма шутлатӑп (шутламастӑп) (кирлине аялтан туртса паллӑ тумалла).


Чӑваш Республикинче 
Этем прависемпе ӗҫлекен 
уполномоченнӑй	 				______  ________________
(алӑ пусни)      (алӑ пуснине уҫӑмлатни)

20__ ҫулхи ________ уйӑхӗн ___-мӗшӗ".

2 статья
1. Ҫак Саккун, ҫак Саккунӑн 1 статйин 8-мӗш пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 8-мӗш пункчӗ 2021 ҫулхи кӑрлач уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗн тивӗҫӗсене
вӑхӑтлӑха пурнӑҫлакан
	

О. Николаев



Шупашкар хули 

